Szám: KP/217-2/2021.

**E L Ő T E R J E S Z T É S**

**Tárgy: Tájékoztatás a 2019. évi maradvány korrekcióról**

**Előterjesztő: dr. Molnár Attila polgármester**

**Nagyné Varga Judit aljegyző**

**Előterjesztést készítette: Szatmári Zsuzsanna pénzügyi osztályvezető**

# Tisztelt Képviselő-testület!

Magyarország Kormánya a 478/2020. (XI.3.) Kormányrendelet 1. §-ával 2020. november 3-án az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és határkörét egy személyben gyakorolja.

A Magyar Közlöny 2020. évi 292. számában kihirdetésre került az államháztartás számviteléről szóló 4/2013. (I. 11.) Korm. rendelet és a Beruházás Előkészítési Alap felhasználásáról szóló 233/2018. (XII. 6.) Korm. rendelet módosításáról szóló 678/2020. (XII. 28.) Korm. rendelet, melynek 8.§-a alapján lehetőség nyílik az elfogadott 2019. évi költségvetési maradvány korrekciójára. A maradvány korrekcióról jegyzőkönyvet kell készíteni, melyről az irányítószervet, a képviselőtestületet legkésőbb 2021. január 31-ig tájékoztatni kell.

A 2019.évi maradvány korrekciójára az alábbi szervezeti egységeknél kerül sor:

* Komárom Város Önkormányzata
* Komáromi Polgármesteri Hivatal
* Komárom Város Egészségügyi Alapellátási Szolgálata

Az államháztartás számviteléről szóló 4/2013.(I.11.) Korm. rendelet 56/ A.§ (3) bekezdésében

előírt tájékoztatási kötelezettségünknek az alábbiak szerint teszünk eleget.

1. Az előterjesztés 1. melléklete szerinti Jegyzőkönyv készült Komárom Város Önkormányzata 2019. évi maradványának korrekciójáról
2. Az előterjesztés 2. melléklete szerinti Jegyzőkönyv készült a Komáromi Polgármesteri Hivatal 2019. évi maradványának korrekciójáról
3. Az előterjesztés 3. melléklete szerinti Jegyzőkönyv készült Komárom Város Egészségügyi Alapellátási Szolgálata 2019. évi maradványának korrekciójáról

Kérjük tájékoztatásunk elfogadását az Előterjesztés mellékletei szerinti tartalommal.

**Határozati javaslat:**

**A veszélyhelyzet kihirdetéséről szóló 478/2020. (XI.3.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Vészhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

1. **Komárom Város Önkormányzat képviselő-testülete elfogadja az előterjesztés 1. mellékletében foglalt Jegyzőkönyv szerinti tájékoztatást Komárom Város Önkormányzata 2019. évi maradvány korrekciójáról**
2. **Komárom Város Önkormányzat képviselő-testülete elfogadja az előterjesztés 2. mellékletében foglalt Jegyzőkönyv szerinti tájékoztatást a Komáromi Polgármesteri Hivatal 2019. évi maradvány korrekciójáról**
3. **Komárom Város Önkormányzat képviselő-testülete elfogadja az előterjesztés 3. mellékletében foglalt Jegyzőkönyv szerinti tájékoztatást Komárom Város Egészségügyi Alapellátási Szolgálata 2019. évi maradvány korrekciójáról**

**Határidő: azonnal**

**Felelős: dr. Molnár Attila polgármester**

Komárom, 2021. január 29.

Nagyné Varga Juditdr. Molnár Attila

aljegyző polgármester